পাক গোলাবর্ষণে নিহত BSF-এর সাব ইন্সপেক্টর মহম্মদ ইমতিয়াজ

ওয়েব ডেস্ক: সংঘর্ষ বিরতির লঙ্ঘন করে চোরের মতো ভারতে হামলা চালালো পাকিস্তান (Pakistan Shelling)। কাশ্মীরের একাধিক এলাকায় লাগাতার গোলা-গুলির আওয়াজ পাওয়া যাচ্ছে। পাকিস্তানকে যোগ্য জবাব দিয়েছে বিএসএফ। বিএসএফের জম্মু ডিভিশন সূত্রের খবর, পাকিস্তানের গোলায় মৃত্যু হয়েছে বিএসএফের সাব-ইন্সপেক্টর মহম্মদ ইমতিয়াজ। জম্মু সীমান্তের আরএস পুরা সেক্টরে লড়াইয়ে নেতৃত্ব দিতে গিয়ে প্রাণ হারান তিনি।

যুদ্ধ বিরতি ঘোষণা করল ভারত। সংঘর্ষ বিরতি ভারত-পাকিস্তানের (India–Pakistan)। ভারত আর পাকিস্তান সব ধরনের সংঘর্ষ থেকে বিরত থাকার সিদ্ধান্ত নিয়েছে, শনিবার বিকেলেই সাংবাদিক বৈঠকে জানালেন ভারতীয় বিদেশসচিব বিক্রম মিস্রী (Vikram Misri)। সাংবাদির বৈঠকে ভারতীয় বিদেশসচিব জানালেন, ভারত আর পাকিস্তান সব ধরনের সংঘর্ষ থেকে বিরত থাকার সিদ্ধান্ত নিয়েছে। জল-স্থল-আকাশে কোনও ভাবেই আক্রমণ করবে না দুদেশ। সংঘর্ষবিরতির কয়েকঘণ্টার মধ্যেই ফের হামলা চালিয়ে পাকিস্তান নিজের কাপুরুষোচিত চরিত্রের প্রমাণ দিন। সংঘর্ষবিরতি ঘোষণার কয়েক ঘণ্টার পরই ফের নিজেদের ‘আসল রূপে’ ফিরে এল পাকিস্তান। কাশ্মীরের একাধিক এলাকায় লাগাতার গোলা-গুলির আওয়াজ পাওয়া যাচ্ছে। পাকিস্তানকে পাল্টা জবাব দিয়েছে বিএসএফ। বিএসএফ সূত্রে খবর, এদিন জম্মুর আরএস পুরা এলাকায় সীমান্তে গোলাগুলি চালায় পাকিস্তান। সেই সময় সামনে থেকে আধা সেনা নেতৃত্ব দিচ্ছেলেন সাব-ইন্সপেক্টর এমডি ইমতিয়াজ। তখনই পাকিস্তানের ছোড়া গুলিতে শহিদ হন তিনি।

দেখুন ভিডিও